**PROTOKOL**

**devetnajstega zasedanja Skupnega odbora za znanstveno in tehnološko sodelovanje**

**med Republiko Slovenijo in Republiko Hrvaško**

Devetnajsto zasedanje skupnega odbora, ki je bil ustanovljen v skladu z 9. členom Sporazuma o znanstvenem in tehnološkem sodelovanju med Vlado Republike Slovenije in Vlado Republike Hrvaške, podpisanim 8. julija 1994, je potekalo 10. decembra 2024 v Zagrebu.

Slovensko delegacijo je vodila ga. Tina Vuga, vodja Službe za evropske zadeve in mednarodno sodelovanje, Ministrstvo za visoko šolstvo, znanost in inovacije Republike Slovenije.

Hrvaško delegacijo je vodil g. Staša Skenžić, vodja Samostojnega sektorja za koordinacijo evropskih zadev in mednarodnega sodelovanja, Ministrstvo za znanost, izobraževanje in mlade Republike Hrvaške.

Seznam obeh delegacij je v Prilogi 1.

**Dnevni red zasedanja skupnega odbora:**

1. Izmenjava informacij o znanstveni politiki v Republiki Sloveniji in Republiki Hrvaški;

2. Pregled izvajanja sklepov osemnajstega zasedanja skupnega odbora;

3. Izbor projektov oz. aktivnosti bilateralnega sodelovanja za obdobje 2025 – 2026;

4. Financiranje izbranih projektov oz. aktivnosti bilateralnega sodelovanja;

5. Sprejem delovnega programa skupnega odbora za znanstveno in tehnološko sodelovanje za naslednje obdobje;

6. Razno.

**1. Izmenjava informacij o znanstveni politiki v Republiki Sloveniji in Republiki Hrvaški**

Delegaciji sta izmenjali informacije o dejavnostih na znanstvenem področju in o vključevanju v mednarodne programe in projekte, predvsem o aktivnostih v okvirnih programih EU, COST in drugih programih EU. Delegaciji sta izmenjali informacije o nacionalnih prioritetah in strateških ciljih na področju znanosti, raziskav in razvoja. Strani sta ugotovili, da so v prihodnje možnosti za nadaljevanje sodelovanja v evropskih raziskovalnih programih, projektih čezmejnega sodelovanja in pri vzpostavitvi evropske raziskovalne infrastrukture.

**2. Pregled izvajanja sklepov osemnajstega zasedanja skupnega odbora**

Skupni odbor ugotavlja, da je bil v skladu s sklepi osemnajstega zasedanja skupnega odbora, podpisanega 23. februarja 2023 v Ljubljani, objavljen razpis za sofinanciranje znanstveno-raziskovalnega sodelovanja v obeh državah, ki se je zaključil 10. maja 2024.

Skupni odbor ugotavlja, da se bodo projekti, sprejeti na osemnajstem zasedanju skupnega odbora, zaključili 31. 3. 2025.

**3. Izbor predlaganih projektov oz. aktivnosti bilateralnega sodelovanja za obdobje 2025 - 2026**

Skupni odbor ugotavlja, da je na predmetni razpis iz 2. točke protokola na Hrvaškem prispelo 52 predlogov projektov, od tega 1 projekt ni bil prijavljen v Sloveniji. V Sloveniji je na razpis prispelo 57 predlogov projektov, pri čemer 6 projektov ni bilo prijavljenih na Hrvaškem.

Skupni odbor je tako obravnaval 51 prijav, ki so bile v skladu z razpisnimi kriteriji prijavljene v obeh državah in so izpolnjevale vse formalne pogoje.

Skupni odbor je v skladu s prioritetami, navedenimi v razpisu, odobril 46 bilateralnih projektov oz. aktivnosti bilateralnega sodelovanja (Priloga št. 2).

Predvideno obdobje sofinanciranja projektov je od 1. 1. 2025 do 31. 12. 2026.

**4. Financiranje izbranih projektov oz. aktivnosti bilateralnega sodelovanja**

4.1. Ustanove, odgovorne za celotno vodenje znanstvenega in tehnološkega sodelovanja med obema državama, pokrijejo stroške izmenjave raziskovalcev pri odobrenih projektih, ki jih je odobril skupni odbor in sicer:

**Financiranje izmenjav raziskovalcev:**

Slovenska in hrvaška stran zagotavljata sredstva za stroške potovanj svojih raziskovalcev in bivanja gostujočih raziskovalcev v skupni višini do 1.000 EUR letno po projektu.

**5. Sprejem delovnega programa skupnega odbora za znanstveno in tehnološko sodelovanje za naslednje obdobje**

5.1. Skupni odbor soglaša, da se naslednji razpis za sofinanciranje skupnih znanstveno-raziskovalnih projektov oz. aktivnosti bilateralnega sodelovanja med državama objavi v prvem trimesečju 2026, z do dvomesečnim rokom za prijavo predlogov projektov oz. aktivnosti bilateralnega sodelovanja. Odločitev bo skupni odbor predvidoma sprejel do konca leta 2026. Izbrani projekti oz. aktivnosti bilateralnega sodelovanja se pričnejo izvajati predvidoma s 1. januarjem 2027.

5.2. V naslednjem razpisu bo skupni odbor prednostno obravnaval prijave projektov, katerih vodje niso imeli odobrenih projektov na osnovi zadnjih dveh razpisov ( 2023-2024 in 2025-2026).

5.3. Prijave projektov oz. aktivnosti bilateralnega sodelovanja na obeh straneh morajo med drugimi sodelujočimi raziskovalci vključevati tudi doktorske študente ali raziskovalce do 5 let po zagovoru doktorata (raziskovalci na začetku kariere).

5.4. Strani se strinjata, da bo v skladu s 4. členom Sporazuma o znanstvenem in tehnološkem sodelovanju med Vlado Republike Slovenije in Vlado Republike Hrvaške, podpisanim 8. julija 1994, v prihodnje financiranje izbranih projektov oz. aktivnosti bilateralnega sodelovanja potekalo tako, da bo vsaka stran financirala stroške svojih raziskovalcev.

**6. Razno**

6.1. Ustanove, odgovorne za znanstveno in tehnološko sodelovanje med obema državama, so:

V Sloveniji:Ministrstvo za visoko šolstvo, znanost in inovacije Republike Slovenije

 Služba za evropske zadeve in mednarodno sodelovanje Masarykova cesta 16, SI - 1000 Ljubljana

 Tel.: + 386 1 478 47 61

 Internet: www.mvzi.gov.si

Javna agencija za znanstvenoraziskovalno in inovacijsko dejavnost Republike Slovenije

 Bleiweisova cesta 30, SI - 1000 Ljubljana

 Tel.: + 386 1 400 59 78

 Internet: www.arrs.si

Na Hrvaškem:Ministrstvo za znanost, izobraževanje in mlade Republike Hrvaške

Samostojni sektor za koordinacijo evropskih zadev in mednarodnega sodelovanja

 Donje Svetice 38, HR-10000 Zagreb

 Tel.: + 385 1 459 44 52

 mzom.gov.hr

6.2. Strani se strinjata, da bo naslednje zasedanje skupnega odbora v Republiki Sloveniji.

6.3. Protokol začne veljati z dnem podpisa in velja do podpisa naslednjega protokola.

Podpisano v Zagrebu, 10. decembra 2024 v dveh izvirnikih, v slovenskem in hrvaškem jeziku, pri čemer sta besedili enako verodostojni.

Za slovensko stran Za hrvaško stran

Tina Vuga Staša Skenžić

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Priloga št. 1***

**Slovenska delegacija**

Tina Vuga Vodja Službe za evropske zadeve in mednarodno sodelovanje, Ministrstvo za visoko šolstvo, znanost in inovacije, vodja delegacije;

Mag. Peter Volasko Sektor za znanost, Ministrstvo za visoko šolstvo, znanost in inovacije, član skupnega odbora;

Slavi Krušič Služba za evropske zadeve in mednarodno sodelovanje, Ministrstvo za visoko šolstvo, znanost in inovacije, sekretarka skupnega odbora.

**Hrvaška delegacija**

Staša Skenžić Vodja Samostojnega sektorja za koordinacijo evropskih zadev in mednarodnega sodelovanja, Ministrstvo za znanost, izobraževanje in mlade Republike Hrvaške, vodja delegacije;

Silvana Siebert Samostojna služba za koordinacijo evropskih zadev in mednarodnega sodelovanja, Ministrstvo za znanost, izobraževanje in mlade Republike Hrvaške, sekretarka skupnega odbora.